02019R0979 — SL — 17.09.2020 — 001.001

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

►B DELEGIRANA UREDBA KOMISIJE (EU) 2019/979 z dne 14. marca 2019 o dopolnitvi Uredbe (EU) 2017/1129 Evropskega parlamenta in Sveta v zvezi z regulativnimi tehničnimi standardi o ključnih finančnih informacijah v povzetku prospekta, objavi in razvrstitvi prospektov, oglasih za vrednostne papirje, dodatkih k prospektu in portalu za uradno obveščanje ter o razveljavitvi Delegirane uredbe Komisije (EU) št. 382/2014 in Delegirane uredbe Komisije (EU) 2016/301 (Besedilo velja za EGP) (UL L 166 21.6.2019, str. 1)

spremenjena z:









▼B

DELEGIRANA UREDBA KOMISIJE (EU) 2019/979

z dne 14. marca 2019

o dopolnitvi Uredbe (EU) 2017/1129 Evropskega parlamenta in Sveta v zvezi z regulativnimi tehničnimi standardi o ključnih finančnih informacijah v povzetku prospekta, objavi in razvrstitvi prospektov, oglasih za vrednostne papirje, dodatkih k prospektu in portalu za uradno obveščanje ter o razveljavitvi Delegirane uredbe Komisije (EU) št. 382/2014 in Delegirane uredbe Komisije (EU) 2016/301

(Besedilo velja za EGP)







POGLAVJE I

KLJUČNE FINANČNE INFORMACIJE V POVZETKU PROSPEKTA







ODDELEK 1

Vsebina ključnih finančnih informacij v povzetku prospekta

Člen 1

Minimalna vsebina ključnih finančnih informacij v povzetku prospekta

1. Ključne finančne informacije v povzetku prospekta vključujejo finančne informacije, določene v prilogah k Delegirani uredbi Komisije (EU) 2019/980 ( 1 ).

2. Če informacije, na katere se sklicujejo v tabelah v prilogah I do VI k tej uredbi, niso vključene v računovodskih izkazih izdajatelja, izdajatelj namesto teh informacij razkrije njim ustrezno postavko iz svojih računovodskih izkazov.

3. Izdajatelj lahko v povzetek prospekta vključi dodatne vrstične postavke ali alternativna merila uspešnosti, če so to ključne finančne informacije o izdajatelju ali o vrednostnih papirjih, ki se ponudijo ali uvrstijo v trgovanje na reguliranem trgu. Za namene prvega stavka so alternativna merila uspešnosti finančna merila za preteklo ali prihodnjo finančno uspešnost, finančni položaj ali denarne tokove, razen finančnih meril, opredeljenih v okviru za finančno poročanje, ki se uporablja.

4. Izdajatelji, ki ne spadajo v nobeno od vrst izdajateljev, določenih v členih 2 do 8, predložijo ključne finančne informacije iz tabel, za katere menijo, da najbolj ustrezajo vrsti izdanih vrednostnih papirjev.

5. Ključne finančne informacije se navedejo za leta, za katera se to zahteva v Delegirani uredbi (EU) 2019/980, za vrsto izdaje in vrsto izdanih vrednostnih papirjev.

Člen 2

Ključne finančne informacije za nefinančne subjekte, ki izdajajo lastniške vrednostne papirje

Kadar je izdajatelj nefinančni subjekt, ki izdaja lastniške vrednostne papirje, povzetek prospekta vsebuje ključne finančne informacije iz tabel v Prilogi I.

Člen 3

Ključne finančne informacije za nefinančne subjekte, ki izdajajo nelastniške vrednostne papirje

Kadar je izdajatelj nefinančni subjekt, ki izdaja nelastniške vrednostne papirje, povzetek prospekta vsebuje ključne finančne informacije iz tabel v Prilogi II.

Člen 4

Ključne finančne informacije za kreditne institucije

Kadar je izdajatelj kreditna institucija, povzetek prospekta vsebuje ključne finančne informacije iz tabel v Prilogi III.

Člen 5

Ključne finančne informacije za zavarovalnice

Kadar je izdajatelj zavarovalnica, povzetek prospekta vsebuje ključne finančne informacije iz tabel v Prilogi IV.

Člen 6

Ključne finančne informacije za subjekte za posebne namene, ki izdajajo vrednostne papirje s premoženjskim kritjem

Kadar je izdajatelj subjekt za posebne namene, ki izdaja vrednostne papirje s premoženjskim kritjem, povzetek prospekta vsebuje ključne finančne informacije iz tabel v Prilogi V.

Člen 7

Ključne finančne informacije za investicijske sklade zaprtega tipa

Kadar je izdajatelj investicijski sklad zaprtega tipa, povzetek prospekta vsebuje ključne finančne informacije iz tabel v Prilogi VI.

Člen 8

Ključne finančne informacije za garante

Kadar se za vrednostne papirje zagotovi jamstvo, se ključne finančne informacije o garantu navedejo, kot če bi bil garant izdajatelj iste vrste vrednostnega papirja, za katerega se zagotovi jamstvo, za kar se uporabijo tabele iz prilog I do VI. Kadar se za vrednostne papirje s premoženjskim kritjem zagotovi jamstvo, se ključne finančne informacije o garantu navedejo, kot če bi bil garant izdajatelj osnovnih vrednostnih papirjev.







ODDELEK 2

Oblika ključnih finančnih informacij v povzetku prospekta

Člen 9

Oblika ključnih finančnih informacij v povzetku prospekta

1. Ključne finančne informacije se navedejo v tabelarični obliki v skladu s tabelami v prilogah I do VI k tej uredbi.

2. Pri vsaki pretekli finančni informaciji v povzetku prospekta, ki ni povzeta po računovodskih izkazih, se ta podatek navede.

3. Če začasne finančne informacije, ki jih je treba vključiti v povzetek prospekta, vplivajo na ključne finančne informacije v zadevni tabeli v prilogah I do VI k tej uredbi, se te začasne finančne informacije navedejo v dodatnih stolpcih tabel v prilogah I do VI k tej uredbi ali v ločenih tabelah. Kadar je zaradi lažjega razumevanja to potrebno, se začasnim finančnim informacijam doda kratka obrazložitev številk, ki se navede v dodatnih stolpcih ali ločeni tabeli.

Kadar se v primeru znatne bruto spremembe v prospekt vključijo le kvalitativne informacije, se v povzetku prospekta to navede.

4. Kadar ima izdajatelj zapleteno finančno preteklost, kot je določeno v členu 18 Delegirane uredbe (EU) 2019/980, se ključne finančne informacije v povzetku prospekta navedejo na način, ki je v skladu s prospektom, pri čemer se uporabijo ustrezne tabele v prilogah I do VI k tej uredbi.







POGLAVJE II

OBJAVA PROSPEKTA

Člen 10

Objava prospekta

1. Kadar prospekt, ne glede na to ali gre za enoten dokument ali dokument, sestavljen iz ločenih dokumentov, vsebuje spletne povezave na spletna mesta, se navede izjava, da informacije na spletnih mestih niso del prospekta in jih pristojni organ ni pregledal ali potrdil. Ta zahteva ne velja za spletne povezave do informacij, ki so vključene s sklicevanjem.

2. Kadar se prospekt objavi v skladu s členom 21(2) Uredbe (EU) 2017/1129, se na spletnih mestih, ki se uporabijo za objavo prospekta, sprejmejo ukrepi, ki preprečujejo, da bi se nagovarjali prebivalci držav članic ali tretjih držav, ki niso države, v katerih se vrednostni papirji ponudijo javnosti.







POGLAVJE III

STROJNO BERLJIVI PODATKI ZA RAZVRSTITEV PROSPEKTOV

Člen 11

Podatki za razvrstitev prospektov

Pristojni organi predložijo ESMA skupaj z elektronsko kopijo potrjenega prospekta in po potrebi vseh njegovih dodatkov ter končnih pogojev tudi ustrezne spremne podatke za razvrstitev prospektov v skladu s tabelami iz Priloge VII k tej uredbi.

Člen 12

Praktične ureditve za zagotovitev strojne berljivosti podatkov

Pristojni organ zagotovi spremne podatke iz člena 11 v skupnem formatu XML in v skladu z obliko in standardi, določenimi v tabelah v Prilogi VII.







POGLAVJE IV

OGLASI

Člen 13

Identifikacija prospekta

Kadar za izdajatelja, ponudnika ali osebo, ki prosi za uvrstitev v trgovanje na reguliranem trgu, velja obveznost priprave prospekta, mora biti ta prospekt na oglasu jasno identificiran, in sicer:

(a) če se oglas razširja v pisni obliki in z neelektronskimi sredstvi, mora biti jasno navedeno spletno mesto, na katerem je ali bo prospekt objavljen;

(b) navedena mora biti spletna povezava na prospekt in ustrezni končni pogoji osnovnega prospekta, če se oglas razširja v pisni obliki z elektronskimi sredstvi, ali spletna povezava na stran na spletnem mestu, na kateri bo prospekt objavljen, če ta še ni bil objavljen;

(c) navedene morajo biti točne informacije o tem, kje je prospekt na voljo, in točne informacije o zadevni ponudbi vrednostnih papirjev ali njihovi uvrstitvi v trgovanje na reguliranem trgu, kadar se oglas razširja v obliki ali s sredstvi, ki niso zajeta v točkah (a) ali (b).

Člen 14

Zahtevana vsebina

1. Oglasi, ki se razširjajo potencialnim malim vlagateljem, vključujejo naslednje elemente:

(a) besedo „oglas“ na vidnem mestu. Če se oglas razširja v ustni obliki, se namen sporočila jasno pove na začetku sporočila;

(b) izjavo, da potrditve prospekta ne bi smeli razumeti kot odobritve vrednostnih papirjev, ponujenih javnosti ali uvrščenih v trgovanje na reguliranem trgu, če oglas vsebuje sklic na prospekt, ki ga je potrdil pristojni organ;

(c) priporočilo, naj morebitni vlagatelji preberejo prospekt, preden sprejmejo odločitev o naložbi, da bi v celoti razumeli morebitna tveganja in nagrade, povezane z odločitvijo o naložbi v vrednostne papirje, če oglas navaja sklic na prospekt, ki ga je potrdil pristojni organ;

(d) opozorilo glede kompleksnosti in težke razumljivosti produkta, ki se zahteva v skladu s točko (b) člena 8(3) Uredbe (EU) št. 1286/2014 Evropskega parlamenta in Sveta ( 2 ), če: (i) se oglas nanaša na kompleksne vrednostne papirje, ki niso finančni instrumenti iz točk (i), (ii) in (vi) člena 25(4)(a) Direktive 2014/65/EU Evropskega parlamenta in Sveta ( 3 ), ter (ii) je opozorilo glede kompleksnosti in težke razumljivosti produkta vključeno v povzetek produkta ali bo vanj vključeno v prihodnje.

2. Oglasi v pisni obliki, ki se razširjajo potencialnim malim vlagateljem, se po obliki in dolžini dovolj razlikujejo od prospekta, da zamenjava z njim ni možna.

Člen 15

Razširjanje oglasov

1. Oglasi, ki se razširjajo potencialnim vlagateljem, se spremenijo, kadar:

(a) se naknadno objavi dodatek k prospektu v skladu s členom 23 Uredbe (EU) 2017/1129;

(b) je zaradi pomembnega novega dejavnika, večje napake ali večje netočnosti v dodatku predhodno razširjen oglas vsebinsko netočen ali zavajajoč.

Prvi pododstavek se ne uporablja po končnem izteku obdobja ponudbe za javnost ali po začetku trgovanja na reguliranem trgu, odvisno od tega, kaj je pozneje.

2. Oglasi, ki se spremenijo v skladu z odstavkom 1, se razširijo potencialnim vlagateljem brez nepotrebnega odlašanja takoj po objavi dodatka k prospektu in vsebujejo vse od naslednjega:

(a) jasen sklic na netočno ali zavajajočo različico oglasa;

(b) pojasnilo, da je bil oglas spremenjen, ker je vseboval vsebinsko netočne ali zavajajoče informacije;

(c) jasen opis razlik med obema različicama oglasa.

3. Razen ustno razširjenih oglasov se oglasi, ki so bili spremenjeni v skladu z odstavkom 1, razširjajo vsaj z istimi sredstvi kot prejšnji oglas.

Člen 16

Informacije o ponudbah vrednostnih papirjev

1. Informacije v zvezi s ponudbo vrednostnih papirjev javnosti ali uvrstitvijo v trgovanje na reguliranem trgu, razkrite v ustni ali pisni obliki bodisi za namene oglasa ali za druge namene:

(a) niso v nasprotju z informacijami v prospektu;

(b) se ne sklicujejo na informacije, ki so v nasprotju z informacijami v prospektu;

(c) informacij v prospektu ne predstavijo na vsebinsko neuravnotežen način, kar vključuje dajanje večjega poudarka predstavitvi pozitivnih vidikov informacij kot negativnih, izpustitev ali selektivno predstavitev nekaterih informacij;

(d) ne vsebujejo alternativnih meril uspešnosti, razen če so ta navedena v prospektu.

2. Za namene odstavka 1 so informacije v prospektu informacije, ki so navedene v prospektu, če je ta že objavljen, ali informacije, ki bodo navedene v prospektu, če bo ta objavljen pozneje.

3. Za namene točke (d) odstavka 1 so alternativna merila uspešnosti finančna merila pretekle ali prihodnje finančne uspešnosti, finančnega položaja ali denarnih tokov, razen finančnih meril, opredeljenih v okviru za finančno poročanje, ki se uporablja.

Člen 17

Postopek za sodelovanje med pristojnimi organi

1. Če pristojni organ države članice, v kateri se oglas razširja, meni, da vsebina oglasa ni skladna z informacijami v prospektu, lahko zaprosi za pomoč pristojni organ matične države članice. Pristojni organ države članice, v kateri se oglas razširja, pristojnemu organu matične države članice na zahtevo sporoči naslednje:

(a) razloge za mnenje, da vsebina oglasa ni skladna z informacijami v prospektu;

(b) zadevni oglas in po potrebi prevod oglasa v jezik prospekta ali v jezik, ki se običajno uporablja v svetu mednarodnih financ.

2. Pristojni organ matične države članice pristojnemu organu države članice, v kateri se oglas razširja, čim prej pošlje rezultate njegove ocene skladnosti oglasa z informacijami v prospektu.







POGLAVJE V

DODATKI K PROSPEKTU

Člen 18

Objava dodatka k prospektu

1. Dodatek k prospektu se objavi, kadar:

(a) kdor koli od naslednjih subjektov objavi nove letne revidirane računovodske izkaze: ▼M1 (i) izdajatelj, kadar se prospekt nanaša na delnice ali druge prenosljive vrednostne papirje, ki so enakovredni delnicam; (ii) izdajatelj osnovnih delnic ali drugih prenosljivih vrednostnih papirjev, enakovrednih delnicam, v primeru vrednostnih papirjev iz člena 19(2) ali 20(2) Delegirane uredbe (EU) 2019/980; ▼B (iii) izdajatelj osnovnih delnic potrdil o lastništvu iz členov 6 in 14 Delegirane uredbe (EU) 2019/980;

(b) je izdajatelj objavil napoved ali oceno dobička po potrditvi prospekta, če je treba oceno ali napoved dobička vključiti v prospekt v skladu z Delegirano uredbo (EU) 2019/980;

(c) je v prospekt vključena sprememba napovedi ali ocene dobička ali se iz prospekta umakneta;

(d) se spremeni obvladujoči subjekt: ▼M1 (i) izdajatelja, kadar se prospekt nanaša na delnice ali druge prenosljive vrednostne papirje, ki so enakovredni delnicam; (ii) izdajatelja osnovnih delnic ali drugih prenosljivih vrednostnih papirjev, enakovrednih delnicam, kadar se prospekt nanaša na vrednostne papirje iz člena 19(2) ali 20(2) Delegirane uredbe (EU) 2019/980; ▼B (iii) izdajatelja osnovnih delnic potrdil o lastništvu iz členov 6 in 14 Delegirane uredbe (EU) 2019/980;

▼M1

(e) tretje stranke vložijo novo ponudbo za prevzem, kakor je opredeljena v členu 2(1)(a) Direktive 2004/25/ES Evropskega parlamenta in Sveta ( 4 ), ali je na voljo rezultat katere koli ponudbe za prevzem za kar koli od naslednjega: (i) lastniški kapital izdajatelja, kadar se prospekt nanaša na delnice ali druge prenosljive vrednostne papirje, ki so enakovredni delnicam; (ii) lastniški kapital izdajatelja osnovnih delnic ali drugih prenosljivih vrednostnih papirjev, enakovrednih delnicam, kadar se prospekt nanaša na vrednostne papirje iz člena 19(2) ali 20(2) Delegirane uredbe (EU) 2019/980; (iii) lastniški kapital izdajatelja osnovnih delnic potrdil o lastništvu, kadar je prospekt pripravljen v skladu s členoma 6 in 14 Delegirane uredbe (EU) 2019/980;

▼B

(f) izjava o gibljivih sredstvih, vključena v prospekt, ustreza ali ne ustreza več trenutnim zahtevam izdajatelja v zvezi z: ▼M1 (i) delnicami ali drugimi prenosljivimi vrednostnimi papirji, ki so enakovredni delnicam; (ii) vrednostnimi papirji iz člena 19(2) Delegirane uredbe (EU) 2019/980; ▼B (iii) potrdili o lastništvu, izdanimi za delnice, v skladu s členoma 6 in 14 Delegirane uredbe (EU) 2019/980.

(g) izdajatelj zaprosi za uvrstitev v trgovanje na vsaj enem dodatnem reguliranem trgu vsaj v eni dodatni državi članici ali namerava ponuditi vrednostne papirje javnosti v vsaj eni dodatni državi članici, ki ni navedena v prospektu;

▼M1

(h) je verjetno, da bi v primeru prospekta, ki se nanaša na delnice ali druge prenosljive vrednostne papirje, ki so enakovredni delnicam, ali na vrednostne papirje iz člena 19(2) ali 20(2) Delegirane uredbe (EU) 2019/980, nova pomembna finančna obveznost povzročila znatno bruto spremembo, kot je opredeljena v členu 1(e) navedene delegirane uredbe;

▼B

(i) se skupni nominalni znesek programa ponudbe poveča.







POGLAVJE VI

TEHNIČNE UREDITVE ZA DELOVANJE PORTALA ZA URADNO OBVEŠČANJE

Člen 19

Nalaganje dokumentov in spremni podatki

Pri nalaganju dokumentov iz člena 25(6) Uredbe (EU) 2017/1129 na portal za uradno obveščanje pristojni organ zagotovi, da so ti dokumenti v elektronski obliki, ki omogoča iskanje in preprečuje njihovo spreminjanje, ter so jim priloženi podatki, ki se nanašajo na te dokumente, kot je določeno v tabelah v Prilogi VII k tej uredbi, v enotni obliki XML.

Člen 20

Obdelava in uradno obveščanje o dokumentih in spremnih podatkih

1. ESMA zagotovi, da se na portalu za uradno obveščanje samodejno obdelajo in preverijo vsi naloženi dokumenti in spremni podatki, ter pristojni organ, ki je naložil dokumente, obvesti, ali je bilo nalaganje uspešno in ali je pri nalaganju prišlo do kakršnih koli napak.

2. ESMA zagotovi, da portal za uradno obveščanje zadevnim pristojnim organom pošlje uradna obvestila o naloženih dokumentih in spremnih podatkih.

Člen 21

Prenašanje s portala dokumentov in spremnih podatkov

ESMA zagotovi, da so na portalu za uradno obveščanje vsi naloženi dokumenti in spremni podatki na voljo zadevnim pristojnim organom.







POGLAVJE VII

KONČNE DOLOČBE

Člen 22

Razveljavitev

Delegirana uredba (EU) št. 382/2014 se razveljavi.

Delegirana uredba (EU) 2016/301 se razveljavi.

▼M1

Člen 22a

Povzetki prospektov, ki so bili odobreni med 21. julijem 2019 in 16. septembrom 2020, za nefinančne subjekte, ki izdajajo lastniške vrednostne papirje

Povzetki prospektov, ki vsebujejo informacije iz tabele 3 Priloge I in so bili odobreni med 21. julijem 2019 ter 16. septembrom 2020, so še naprej veljavni do konca obdobja veljavnosti navedenih prospektov.

▼B

Člen 23

Začetek veljavnosti

Ta uredba začne veljati dvajseti dan po objavi v Uradnem listu Evropske unije.

Uporablja se od 21. julija 2019.

Ta uredba je v celoti zavezujoča in se neposredno uporablja v vseh državah članicah.









PRILOGA I

NEFINANČNI SUBJEKTI (LASTNIŠKI VREDNOSTNI PAPIRJI)

— Vnos, ki je označen z „*“, se nanaša na obvezne informacije ali tem ustrezne informacije, če izdajatelj ne uporablja mednarodnih standardov računovodskega poročanja (MSRP). Izdajatelj lahko za navedbo vsebinsko enakih informacij, kot so določene v tabeli, uporabi drug naslov, če ta alternativni naslov uporablja v svojih računovodskih izkazih.

— Vnos, ki je označen z „#“ pomeni, da je ta informacija obvezna, če se pojavlja drugje v prospektu.

— Vnos v zvezi z investicijskimi skladi zaprtega tipa, ki je označen z „~“, se nanaša na naložbe po pošteni vrednosti prek poslovnega izida na isti datum, kot je datum čiste vrednosti sredstev.







Tabela 1 Izkaz poslovnega izida za nefinančne subjekte (lastniški vrednostni papirji) Leto Leto –1 Leto –2 Vmesni Primerjalni vmesni izkaz iz istega obdobja v predhodnem letu *Skupni prihodki *Poslovni izid ali drugo podobno merilo finančne uspešnosti, ki ga uporablja izdajatelj v računovodskih izkazih *Čisti poslovni izid (za konsolidirane računovodske izkaze čisti poslovni izid, ki ga je mogoče pripisati imetnikom lastniškega kapitala obvladujočega subjekta) # Medletna rast prihodkov # Stopnja dobička iz poslovanja # Stopnja čistega dobička #Čisti dobiček na delnico







Tabela 2 Bilanca stanja za nefinančne subjekte (lastniški vrednostni papirji) Leto Leto –1 Leto –2 Vmesna *Skupna sredstva *Skupni lastniški kapital #Neto finančni dolg (dolgoročni dolg plus kratkoročni dolg minus denarna sredstva)

▼M1







Tabela 3 Izkaz denarnih tokov za nefinančne subjekte (lastniški vrednostni papirji) Leto Leto –1 Leto –2 Vmesni Primerjalni vmesni izkaz iz istega obdobja v predhodnem letu *Zadevni neto denarni tokovi iz poslovnih dejavnosti in/ali denarni tokovi iz naložbenih dejavnosti in/ali denarna sredstva iz dejavnosti financiranja

▼B









PRILOGA II

NEFINANČNI SUBJEKTI (NELASTNIŠKI VREDNOSTNI PAPIRJI)

— Vnos, ki je označen z „*“, se nanaša na obvezne informacije ali tem ustrezne informacije, če izdajatelj ne uporablja mednarodnih standardov računovodskega poročanja (MSRP). Izdajatelj lahko za navedbo vsebinsko enakih informacij, kot so določene v tabeli, uporabi drug naslov, če ta alternativni naslov uporablja v svojih računovodskih izkazih.

— Vnos, ki je označen z „#“ pomeni, da je ta informacija obvezna, če se pojavlja drugje v prospektu.

— Vnos v zvezi z investicijskimi skladi zaprtega tipa, ki je označen z „~“, se nanaša na naložbe po pošteni vrednosti prek poslovnega izida na isti datum, kot je datum čiste vrednosti sredstev.







Tabela 1 Izkaz poslovnega izida za nelastniške vrednostne papirje Leto Leto –1 Vmesni Primerjalni vmesni izkaz iz istega obdobja v predhodnem letu *Poslovni izid ali drugo podobno merilo finančne uspešnosti, ki ga uporablja izdajatelj v računovodskih izkazih







Tabela 2 Bilanca stanja za nelastniške vrednostne papirje Leto Leto –1 Vmesna *Neto finančni dolg (dolgoročni dolg plus kratkoročni dolg minus denarna sredstva) #Kratkoročni koeficient (kratkoročna sredstva/kratkoročne obveznosti) #Razmerje med dolžniškim in lastniškim kapitalom (skupne obveznosti/skupni lastniški kapital) #Obrestno kritje (poslovni prihodki/odhodki za obresti)







Tabela 3 Izkaz denarnih tokov za nelastniške vrednostne papirje Leto Leto –1 Vmesni Primerjalni vmesni izkaz iz istega obdobja v predhodnem letu *Neto denarni tokovi iz poslovnih dejavnosti *Neto denarni tokovi iz dejavnosti financiranja *Neto denarni tokovi iz naložbenih dejavnosti









PRILOGA III

KREDITNE INSTITUCIJE (LASTNIŠKI IN NELASTNIŠKI VREDNOSTNI PAPIRJI)

— Vnos, ki je označen z „*“, se nanaša na obvezne informacije ali tem ustrezne informacije, če izdajatelj ne uporablja mednarodnih standardov računovodskega poročanja (MSRP). Izdajatelj lahko za navedbo vsebinsko enakih informacij, kot so določene v tabeli, uporabi drug naslov, če ta alternativni naslov uporablja v svojih računovodskih izkazih.

— Vnos, ki je označen z „#“ pomeni, da je ta informacija obvezna, če se pojavlja drugje v prospektu.

— Vnos v zvezi z investicijskimi skladi zaprtega tipa, ki je označen z „~“, se nanaša na naložbe po pošteni vrednosti prek poslovnega izida na isti datum, kot je datum čiste vrednosti sredstev.







Tabela 1 Izkaz poslovnega izida za kreditne institucije Leto Leto –1 Leto –2 (1) Vmesni Primerjalni vmesni izkaz iz istega obdobja v predhodnem letu *Neto prihodki iz obresti (ali ustrezni prihodki) *Neto prihodki iz provizij *Neto izguba zaradi oslabitve finančnih sredstev *Neto poslovni prihodki *Merilo finančne uspešnosti, ki ga uporablja izdajatelj v računovodskih izkazih, kot je dobiček iz poslovanja *Čisti poslovni izid (za konsolidirane računovodske izkaze čisti poslovni izid, ki ga je mogoče pripisati imetnikom lastniškega kapitala obvladujočega subjekta) #Čisti dobiček na delnico (samo za izdajatelje lastniških vrednostnih papirjev) (1) Navedite ključne finančne informacije za število let, za katera se uporablja zadevna zahteva glede informacij v skladu z Delegirano uredbo (EU) 2019/980.







Tabela 2 Bilanca stanja za kreditne institucije Leto Leto –1 Leto –2 (1) Vmesna #Vrednost kot rezultat zadnjega procesa nadzorniškega pregledovanja in ovrednotenja (SREP) *Skupna sredstva *Nadrejeni dolg *Podrejeni dolg *Posojila in terjatve do strank (neto) *Depoziti strank *Skupni lastniški kapital #Slaba posojila (na podlagi neto knjigovodske vrednosti)/posojila in terjatve) #Količnik navadnega lastniškega temeljnega kapitala ali drugi zadevni bonitetni količnik kapitalske ustreznosti, odvisno od izdaje #Količnik celotnega kapitala #Količnik finančnega vzvoda, izračunan v skladu z veljavnim regulativnim okvirom (1) Navedite ključne finančne informacije za število let, za katera se uporablja zadevna zahteva glede informacij v skladu z Delegirano uredbo (EU) 2019/980.









PRILOGA IV

ZAVAROVALNICE (LASTNIŠKI IN NELASTNIŠKI VREDNOSTNI PAPIRJI)

— Vnos, ki je označen z „*“, se nanaša na obvezne informacije ali tem ustrezne informacije, če izdajatelj ne uporablja mednarodnih standardov računovodskega poročanja (MSRP). Izdajatelj lahko za navedbo vsebinsko enakih informacij, kot so določene v tabeli, uporabi drug naslov, če ta alternativni naslov uporablja v svojih računovodskih izkazih.

— Vnos, ki je označen z „#“ pomeni, da je ta informacija obvezna, če se pojavlja drugje v prospektu.

— Vnos v zvezi z investicijskimi skladi zaprtega tipa, ki je označen z „~“, se nanaša na naložbe po pošteni vrednosti prek poslovnega izida na isti datum, kot je datum čiste vrednosti sredstev.







Tabela 1 Izkaz poslovnega izida za zavarovalnice Leto Leto –1 Leto –2 (1) Vmesna Primerjalni vmesni izkaz iz istega obdobja v predhodnem letu *Neto premije *Neto upravičenja in zahtevki *Dobiček pred davki *Dobiček iz poslovanja (pri čemer se razlikuje med življenjskimi in neživljenjskimi zavarovanji) *Čisti poslovni izid (za konsolidirane računovodske izkaze čisti poslovni izid, ki ga je mogoče pripisati imetnikom lastniškega kapitala obvladujočega subjekta) # Medletna rast prihodkov (neto premije) #Čisti dobiček na delnico (samo za izdajatelje lastniških vrednostnih papirjev) (1) Navedite ključne finančne informacije za število let, za katera se uporablja zadevna zahteva glede informacij v skladu z Delegirano uredbo (EU) 2019/980.







Tabela 2 Bilanca stanja za zavarovalnice Leto Leto –1 Leto –2 (1) Vmesna *Naložbe, vključno s finančnimi sredstvi, povezanimi s pogodbami, vezanimi na enoto investicijskega ali kritnega sklada *Skupna sredstva *Obveznosti iz zavarovalnih pogodb *Finančne obveznosti *Skupne obveznosti *Skupni lastniški kapital #Količnik kapitalske ustreznosti (količnik po Solventnost II – količnik SII) ali drugi zadevni bonitetni količnik kapitalske zahteve, odvisno od izdaje #Škodni količnik #Kombinirani količnik (zahtevki + odhodki/premije za obdobje) (1) Navedite ključne finančne informacije za število let, za katera se uporablja zadevna zahteva glede informacij v skladu z Delegirano uredbo (EU) 2019/980.









PRILOGA V

SUBJEKTI ZA POSEBNE NAMENE, KI IZDAJAJO VREDNOSTNE PAPIRJE S PREMOŽENJSKIM KRITJEM

— Vnos, ki je označen z „*“, se nanaša na obvezne informacije ali tem ustrezne informacije, če izdajatelj ne uporablja mednarodnih standardov računovodskega poročanja (MSRP). Izdajatelj lahko za navedbo vsebinsko enakih informacij, kot so določene v tabeli, uporabi drug naslov, če ta alternativni naslov uporablja v svojih računovodskih izkazih.

— Vnos, ki je označen z „#“ pomeni, da je ta informacija obvezna, če se pojavlja drugje v prospektu.

— Vnos v zvezi z investicijskimi skladi zaprtega tipa, ki je označen z „~“, se nanaša na naložbe po pošteni vrednosti prek poslovnega izida na isti datum, kot je datum čiste vrednosti sredstev.







Tabela 1 Izkaz poslovnega izida za subjekte za posebne namene v zvezi z vrednostnimi papirji s premoženjskim kritjem Leto Leto –1 * Čisti poslovni izid







Tabela 2 Bilanca stanja za subjekte za posebne namene v zvezi z vrednostnimi papirji s premoženjskim kritjem Leto Leto –1 *Skupna sredstva *Skupne obveznosti *Finančna sredstva, določena za merjenje po pošteni vrednosti prek poslovnega izida *Izvedena finančna sredstva *Nefinančna sredstva, če so pomembna za poslovanje subjekta *Finančne obveznosti, določene za merjenje po pošteni vrednosti prek poslovnega izida *Izvedene finančne obveznosti









PRILOGA VI

INVESTICIJSKI SKLADI ZAPRTEGA TIPA

— Vnos, ki je označen z „*“, se nanaša na obvezne informacije ali tem ustrezne informacije, če izdajatelj ne uporablja mednarodnih standardov računovodskega poročanja (MSRP). Izdajatelj lahko za navedbo vsebinsko enakih informacij, kot so določene v tabeli, uporabi drug naslov, če ta alternativni naslov uporablja v svojih računovodskih izkazih.

— Vnos, ki je označen z „#“ pomeni, da je ta informacija obvezna, če se pojavlja drugje v prospektu.

— Vnos v zvezi z investicijskimi skladi zaprtega tipa, ki je označen z „~“, se nanaša na naložbe po pošteni vrednosti prek poslovnega izida na isti datum, kot je datum čiste vrednosti sredstev.







Tabela 1 Dodatne informacije v zvezi z investicijskimi skladi zaprtega tipa Razred delnic Skupna čista vrednost sredstev Število delnic/enot ~Čista vrednost sredstev/delnica ali tržna cena/delnica/enota #Pretekla uspešnost sklada A XXX XX X Skupni znesek Skupni znesek







Tabela 2 Izkaz poslovnega izida za investicijske sklade zaprtega tipa Leto Leto –1 Leto –2 Vmesna Primerjalni vmesni izkaz iz istega obdobja v predhodnem letu *Skupni neto prihodki/neto prihodki iz naložb ali skupni prihodki pred odhodki za poslovanje *Čisti dobiček/(izguba) *Provizija za uspešnost (obračunana/plačana) *Provizija za upravljanje naložb (obračunana/plačana) *Vse druge pomembnejše provizije (obračunane/plačane) ponudnikom storitev #Čisti dobiček na delnico







Tabela 3 Bilanca stanja za zaprte investicijske sklade Leto Leto –1 Leto –2 Vmesna *Skupna neto sredstva #Količnik finančnega vzvoda









PRILOGA VII

STROJNO BERLJIVI PODATKI, KI JIH JE TREBA PREDLOŽITI ESMA







Tabela 1 Številka Polje Podatki, ki se sporočijo Oblika in standardi, ki se uporabljajo za poročanje 1. Nacionalni identifikator Edinstveni identifikator naložene dokumentacije, ki ga določi pristojni nacionalni organ pošiljatelj {ALPHANUM-50} 2. Povezani nacionalni identifikator Edinstveni identifikator dokumentacije, na katero se nanaša naložena dokumentacija, ki ga določi pristojni nacionalni organ pošiljatelj Se ne poroča, če se povezani nacionalni identifikator ne uporablja {ALFANUM-50} 3. Država članica pošiljateljica Oznaka države članice, ki je potrdila naloženo dokumentacijo ali pri kateri je bila naložena dokumentacija vložena {COUNTRYCODE_2} 4. Države članice prejemnice Oznaka držav članic, ki se uradno obvestijo o naloženi dokumentaciji ali katerim se ta dokumentacija sporoči Kadar se obvesti več držav članic, se polje 4 izpolni tolikokrat, kot je to potrebno {COUNTRYCODE_2} 5. Vrsta dokumenta Vrsta naloženega dokumenta Izbor s seznama predhodno določenih polj: — „BPFT“ – osnovni prospekt s končnimi pogoji — „BPWO“ – osnovni prospekt brez končnih pogojev — „STDA“ – samostojni prospekt — „REGN“ – registracijski dokument — „URGN“ – univerzalni registracijski dokument — „SECN“ – opis vrednostnih papirjev — „FTWS“ – končni pogoji, vključno s povzetkom posamezne izdaje, ki jim je priložena — „SMRY“ – povzetek — „SUPP“ – dodatek — „SUMT“ – prevod povzetka — „COAP“ – potrdilo o potrditvi — „AMND“ – sprememba Če je treba sporočiti več dokumentov, se polje [5] izpolni tolikokrat, kot je potrebno za opis vsakega dokumenta, vključenega v dokumentacijo 6. Vrsta strukture Izbrana oblika prospekta Izbor s seznama predhodno določenih polj: — „SNGL“ – prospekt v enotnem dokumentu — „SPWS“ – prospekt, sestavljen iz ločenih dokumentov s povzetkom — „SPWO“ – prospekt, sestavljen iz ločenih dokumentov brez povzetka 7. Datum potrditve ali vložitve Datum, ko je bila naložena dokumentacija potrjena ali vložena {DATEFORMAT} 8. Jezik Jezik EU, v katerem je napisana naložena dokumentacija {LANGUAGE} 9. Standardizirano ime ponudnika Ime in priimek ponudnika, če je ponudnik fizična oseba Kadar se obvesti več ponudnikov, se polje [9] izpolni tolikokrat, kot je to potrebno {ALPHANUM-280} 10. Standardizirano ime garanta Ime in priimek garanta, če je garant fizična oseba Kadar se obvesti več garantov, se polje [10] izpolni tolikokrat, kot je to potrebno {ALPHANUM-280} 11. Koda LEI izdajatelja Identifikator pravnih subjektov izdajatelja Kadar se obvesti več izdajateljev, se polje [11] izpolni tolikokrat, kot je to potrebno {LEI} 12. LEI ponudnika Identifikator pravnih subjektov ponudnika Kadar se obvesti več ponudnikov, se polje [12] izpolni tolikokrat, kot je to potrebno {LEI} 13. LEI garanta Identifikator pravnih subjektov garanta Kadar se obvesti več garantov, se polje [13] izpolni tolikokrat, kot je to potrebno {LEI} 14. Stalno prebivališče ponudnika Stalno prebivališče ponudnika, če je ponudnik fizična oseba Kadar se obvesti več ponudnikov, se polje [14] izpolni tolikokrat, kot je to potrebno {COUNTRYCODE_2} 15. Stalno prebivališče garanta Stalno prebivališče garanta, če je garant fizična oseba Kadar se obvesti več garantov, se polje [15] izpolni tolikokrat, kot je to potrebno {COUNTRYCODE_2} 16. FISN Kratek naziv finančnega instrumenta za vrednostni papir To polje se ponovi za vsako številko ISIN {FISN} 17. ISIN Mednarodna identifikacijska številka vrednostnega papirja {ISIN} 18. CFI Oznaka za razvrstitev finančnih instrumentov To polje se ponovi za vsako številko ISIN {CFI_CODE} 19. Valuta izdaje Oznaka, ki predstavlja valuto, v kateri je denominirana nominalna ali hipotetična vrednost To polje se ponovi za vsako številko ISIN {CURRENCYCODE_3} 20. Nominalna vrednost na enoto Nominalna vrednost ali hipotetična vrednost na enoto v valuti izdaje To polje se ponovi za vsako številko ISIN Polje se izpolni za vrednostne papirje z določeno nominalno vrednostjo {DECIMAL-18/5} 21. Identifikator ali naziv osnovnega instrumenta Številka ISIN osnovnega vrednostnega papirja/indeksa ali naziv osnovnega vrednostnega papirja/indeksa, če ISIN ne obstaja Če gre za košarico vrednostnih papirjev, se to ustrezno opredeli Polje se izpolni za vrednostne papirje, ki imajo določen osnovni instrument To polje se ponovi za vsako številko ISIN tovrstnih vrednostnih papirjev Za en osnovni instrument: — V primeru vrednostnega papirja ali indeksa z obstoječo številko ISIN: {ISIN} — V primeru indeksa brez številke ISIN: {INDEX} — V drugih primerih: {ALPHANUM-50} Za več osnovnih instrumentov (več kot eno): „BSKT“ 22. Datum dospelosti ali izteka veljavnosti Datum dospelosti ali izteka veljavnosti vrednostnega papirja, če je to potrebno To polje se ponovi za vsako številko ISIN Polje, ki se izpolni za vrednostne papirje z določeno dospelostjo {DATEFORMAT} Za dolžniške vrednostne papirje brez dospetja se v polje 22 vpiše vrednost 9999-12-31. 23. Ponujena količina Število ponujenih vrednostnih papirjev Polje, ki se izpolni samo za lastniške vrednostne papirje To polje se ponovi za vsako relevantno številko ISIN {INTEGER-18} Bodisi kot ena vrednost, razpon vrednosti, največja vrednost 24. Ponujena cena Cena na ponujen vrednostni papir v denarni vrednosti. Valuta cene je valuta izdaje Polje, ki se izpolni samo za lastniške vrednostne papirje To polje se ponovi za vsako relevantno številko ISIN {DECIMAL-18/5} Bodisi kot ena vrednost, razpon vrednosti, največja vrednost „PNDG“, če ponujena cena še ni na voljo „NOAP“, če ponujena cena ni relevantna 25. Ponujeno nadomestilo Skupni ponujeni znesek v denarni vrednosti valute izdaje To polje se ponovi za vsako številko ISIN {DECIMAL-18/5} Bodisi kot ena vrednost, razpon vrednosti, največja vrednost „PNDG“, če ponujeno nadomestilo še ni na voljo „NOAP“, če ponujeno nadomestilo ni relevantno 26. Vrsta vrednostnega papirja Razvrstitev kategorij lastniških in nelastniških vrednostnih papirjev To polje se ponovi za vsako številko ISIN Izbor s seznama predhodno določenih polj: Lastniški vrednostni papir — „SHRS“: Delnica — „UCEF“: Enota ali delež v investicijskih skladih zaprtega tipa — „CVTS“: Konvertibilen vrednostni papir — „ ►M1 DPRS ◄ “: Potrdilo o lastništvu — „OTHR“: Drugi lastniški vrednostni papirji Dolžniški vrednostni papir — „DWLD“: Dolžniški vrednostni papir z nominalno vrednostjo najmanj 100 000 EUR na enoto — „DWHD“: Dolžniški vrednostni papir z nominalno vrednostjo manj kot 100 000 EUR na enoto — „DLRM“: Dolžniški vrednostni papir z nominalno vrednostjo manj kot 100 000 EUR na enoto, s katerim se trguje na reguliranem trgu, do katerega imajo dostop samo dobro poučeni vlagatelji „ABSE“: Vrednostni papir s premoženjskim kritjem „DERV“: Izvedeni vrednostni papir 27. Vrsta ponudbe/uvrstitve Taksonomija v skladu s predlogom uredbe in direktivo o trgih finančnih instrumentov/uredbo o trgih finančnih instrumentov Izbor s seznama predhodno določenih polj: — „IOWA“: Prva ponudba brez uvrstitve v trgovanje/kotacije na borzi — „SOWA“: Nadaljnja ponudba brez uvrstitve v trgovanje/kotacije na borzi — „IRMT“: Prva uvrstitev v trgovanje na reguliranem trgu — „IPTM“: Prva uvrstitev v trgovanje na reguliranem trgu, potem ko se je pred tem trgovalo v večstranskem sistemu trgovanja (MTF) — „IMTF“: Prva uvrstitev v trgovanje v MTF s ponudbo javnosti — „SIRM“: Sekundarna izdaja na reguliranem trgu ali MTF 28. Značilnosti mesta trgovanja, na katerem se vrednostni papir prvič uvrsti v trgovanje Taksonomija v skladu s predlogom uredbe in direktivo o trgih finančnih instrumentov/uredbo o trgih finančnih instrumentov Izbor s seznama predhodno določenih polj: — „RMKT“: Regulirani trg, odprt za vse vlagatelje — „RMQI“: Regulirani trg ali njegov del, omejen na dobro poučene vlagatelje — „MSGM“: MTF, ki je zagonski trg MSP — „MLTF“: MTF, ki ni zagonski trg MSP 29. Ureditev glede razkritja Številka priloge, v skladu s katero je prospekt pripravljen na podlagi Delegirane uredbe Komisije (EU) [] Kadar se sporoči več prilog, se polje 29 izpolni tolikokrat, kot je to potrebno {INTEGER-2} od 1 do [29] 30. Kategorija prospekta EU za rast Razlogi za uporabo prospekta EU za rast Izbor s seznama predhodno določenih polj: — „S15A“: MSP v skladu s členom 15(1)(a) uredbe o prospektu — „I15B“: Izdajatelj, ki ni MSP, na podlagi člena 15(1)(b) uredbe o prospektu — „I15C“: Izdajatelj, ki ni MSP, na podlagi člena 15(1)(c) predloga uredbe o prospektu — „O15D“: Ponudnik vrednostnih papirjev na podlagi člena 15(1)(d) uredbe o prospektu







Tabela 2 Simbol Vrsta podatka Opredelitev {ALPHANUM-n} Do n alfanumeričnih znakov Polje za prosto besedilo {CFI_CODE} 6 znakov Oznaka CFI, kot je opredeljena v standardu ISO 10962 {COUNTRYCODE_2} 2 alfanumerična znaka Dvočrkovna koda države, kot je opredeljena s kodo države alfa-2 po ISO 3166-1. {DATEFORMAT} Datumi v naslednji obliki: LLLL-MM-DD Datumi se poročajo v UTC Oblika datuma po ISO 8601 {LANGUAGE} Dvočrkovna oznaka ISO 639-1 {LEI} 20 alfanumeričnih znakov Identifikator pravnih subjektov, kot je opredeljen v standardu ISO 17442. {FISN} 35 alfanumeričnih znakov z naslednjo strukturo: Koda FISN, kot je opredeljena v standardu ISO 18774 {ISIN} 12 alfanumeričnih znakov Koda ISIN, kot je opredeljena v standardu ISO 6166. {CURRENCYCODE_3} 3 alfanumerični znaki Tričrkovna koda valute, kot je opredeljena s kodo valute po ISO 4217. {DECIMAL-n/m} Decimalno število s skupno do n števkami, od katerih je do m števk lahko decimalk Numerično polje Decimalno ločilo je „.“ (pika) Vrednosti se zaokrožijo in se ne skrajšajo {INTEGER-n} Celo število s skupno do n števkami Numerično polje {INDEX} 4 črkovni znaki „EONA“ – EONIA „EONS“ – EONIA SWAP „EURI“ – EURIBOR „EUUS“ – EURODOLLAR „EUCH“ – EuroSwiss „GCFR“ – GCF REPO „ISDA“ – ISDAFIX „LIBI“ – LIBID „LIBO“ – LIBOR „MAAA“ – Muni AAA „PFAN“ – hipotekarne obveznice (Pfandbriefe) „TIBO“ – TIBOR „STBO“ – STIBOR „BBSW“ – BBSW „JIBA“ – JIBAR „BUBO“ – BUBOR „CDOR“ – CDOR „CIBO“ – CIBOR „MOSP“ – MOSPRIM „NIBO“ – NIBOR „PRBO“ – PRIBOR „TLBO“ – TELBOR „WIBO“ – WIBOR „TREA“ – državne obveznice „SWAP“ – zamenjave „FUSW“ – terminske zamenjave